CELEX: 62011CN0292
Language: et
Date: 2011-06-09 00:00:00
Title: Kohtuasi C-292/11 P: Euroopa Komisjoni 9. juunil 2011 esitatud apellatsioonkaebus Üldkohtu 29. märtsi 2011 . aasta otsuse peale kohtuasjas T-33/09: Portugali Vabariik versus Euroopa Komisjon

27.8.2011   
            
            
               ET
            
            
               Euroopa Liidu Teataja
            
            
               C 252/19
            
         Euroopa Komisjoni 9. juunil 2011 esitatud apellatsioonkaebus Üldkohtu 29. märtsi 2011. aasta otsuse peale kohtuasjas T-33/09: Portugali Vabariik versus Euroopa Komisjon
   (Kohtuasi C-292/11 P)
   2011/C 252/34
   Kohtumenetluse keel: portugali
   
      Pooled
   
   
      Apellant: Euroopa Komisjon (esindajad: P. Hetsch, P. Costa de Oliveira ja M. Heller)
   
      Teine menetlusosaline: Portugali Vabariik
   
      Apellandi nõuded
   
   
               —
            
            
               tühistada Üldkohtu 29. märtsi 2011. aasta otsus kohtuasjas T-33/09: Portugali Vabariik vs komisjon;
            
         
               —
            
            
               teha lõplik otsus küsimuste kohta, mis on käesoleva apellatsioonkaebuse esemeks ja mis olid Üldkohtusse esitatud hagi esemeks, ning jätta rahuldamata hagi tühistada komisjoni 25. novembri 2008. aasta otsus seoses karistusmaksete sissenõudmisega;
            
         
               —
            
            
               mõista komisjoni poolt nii esimeses astmes kui apellatsioonimenetluse käigus tekkinud kohtukulud välja Portugali Vabariigilt ning jätta viimase kanda tema enda kohtukulud.
            
         
      Väited ja peamised argumendid
   
   Üldkohus on rikkunud õigusnormi: i) tõlgendades ekslikult nii komisjoni pädevust Euroopa Kohtu poolt ELTL artikli 260 lõike 2 alusel tehtud kohtuotsuste täitmisel kui ka tema enda pädevust komisjoni kontrollimisel;
   ii) tõlgendades vaidlustatud otsust tehes Euroopa Kohtu 2008. aasta otsuse resolutsiooni osaliselt;
   iii) jättes liikmesriigi kohustuste rikkumise tuvastamisel arvestamata Euroopa Kohtu 2004. aasta otsusega, rikkudes nii asutamislepingu artikli 260 lõiget 2.
   Lisaks on Üldkohtu otsuses õigusnormi rikutud, sest on rikutud põhjendamiskohustust, tuginedes ebapiisavatele ja vastuolulisele põhjendusele, et tõendada seda, et komisjon on ületanud liikmesriigi kohustuste rikkumise menetluse piirid, mille on tuvastanud Euroopa Kohus.